Juha Tuominen kertoo, ettei hänen tiedossaan ole, onko hallituksella suunnitelmia esimerkiksi Espanjasta tulevien asettamisesta karanteeniin, vaan Henrikssonin kertoma tuli hänellekin uutisena. Husista on kuitenkin suositeltu toimien kiristämistä.

Helsingin ja Uudenmaan sairaanhoitopiirin (Hus) toimitusjohtaja Juha Tuominen haluaisi ulkomailta nyt Suomeen palaavat valvottuun karanteeniin.

Torstaina Tuominen nosti Ylen A-Talk-ohjelmassa esille erityisesti Espanjan tilanteen.

”Espanjasta on tulossa tuhansittain ihmisiä. Espanjassa on paljon tartuntoja. En pidä ollenkaan mahdottomana, etteikö joka lentokoneellinen toisi tänne tartuntoja. Jos sieltä tulee paljon väkeä, se on selkeästi ongelma meille. He tulevat levittämään tautia”, Tuominen sanoi Ylelle.